ไฟแนนซ์ทูเดย์
โดย...ใจฮิน
19 ม.ค. 2560

โดย...ใจฮิน
กุลิศ สมบัติศิริ อธิบดีกรมศุลกากร ต้องปวดหัวกับการภาษีน้ำมันของบริษัท เชฟรอน (ประเทศไทย) ที่นำไปใช้บนแท่นขุดเจาะน้ำมันกลางทะเล หลังจากคณะกรรมการกฤษฎีกาตีความว่าเว้นภาษีไม่ได้ ซึ่งของใหม่ก็ไม่รู้บริษัทจะยอมเสียหรือไม่ และของเก่าที่ได้รับยกเว้นภาษีไปก่อนหน้านี้ตั้งแต่ปี 2554 ก็ต้องไปทวงคืนอีก จึงเป็นงานหินงานช้างจริงๆ สำหรับการเก็บภาษีร้อนน้ำมันครั้งนี้
ปีนี้ สมชาย พูลสวัสดิ์ อธิบดีกรมสรรพสามิต เกษียณอายุราชการ ซึ่งเป็นตำแหน่งใหญ่ตำแหน่งเดียวที่ว่างลง ทำให้มีคนหมายปองจำนวนมากอย่างไม่เคยมีมาก่อน จึงต้องเริ่มทำผลงานกันตั้งแต่ต้นปี เพราะงานนี้จะต้องผ่านความเห็นชอบจาก อภิศักดิ์ ตันติวรวงศ์ รมว.คลัง แล้วยังคงต้องได้รับไฟเขียวจาก สมคิด จาตุศรีพิทักษ์ รองนายกรัฐมนตรี อีกหนึ่งท่านด้วย ถึงจะเป็นเอกฉันท์ได้นั่งเก้าอี้